# Kapitel 8 – Interne Audits

## 8.1.0 Interne Audits

I overensstemmelse med bekendtgørelse nr. 1373 af 16/12/2009 om godkendelse og kvalitetssikring m.v. af maritime uddannelser, har Imarsiornermik Ilinniarfik etableret procedure for Interne Audits.

De Interne Audits skal afholdes for at verificere, at uddannelserne opfylder studieordning, og studieplan, samt øvrige retningslinier der måtte være gældende på baggrund af nationale eller internationale regelsæt. Den interne Audit skal sikre, at kvalitetsmålsætning og kvalitetspolitik som anført i kvalitetssystemet og særligt i relation til uddannelsesbekendtgørelser og STCW/STCW F, opfyldes.

De Interne Audits er endvidere ledelsens værktøj, til at sikre en fortsat udvikling af kvalitetssystemet, samt at kvalitetssystemet er implementeret og anvendes i overensstemmelse med kvalitetspolitikken ved Imarsiornermik Ilinniarfik.

Interne Audits, afvikles i Imarsiornermik Ilinniarfik, under ledelse af kvalitetskoordinator eller de udpegede kvalitetskoordinator assistenter. Kvalitetskoordinatoren er placeret ved Imarsiornermik Ilinniarfik Nuuk, men skal deltage i Interne Audits ved øvrige afdelinger.

For Lead Auditor (kvalitetskoordinator), er der krav om at denne ved førstkommende lejlighed skal gennemføre kursus i auditering. Dette skal endvidere dokumenteres i kvalitetssystemet.

Den Interne Audit skal verificere:

* At kvalitetssystemte er implementeret i alle afdelinger og anvendes som det er hensigten.
* At studieplaner og undervisningsplaner anvendes og at de følges i relation til undervisningen
* At der følges op på og korrigeres i henhold til rapporterede afvigelser, forbedringsforslag, evalueringer, nye retningslinier/procedure mv.

Det er ledelsens ansvar, at sikre at der rettidigt gennemføres korrigerende handlinger og opfølgninger for mangler fundet under audits.

Til brug ved Intern Audits, er der udviklet følgende:

* P P 028-01 Procedure for Intern Audit
* DD Q 6 10 DK Kapitel 6 – 6 10 1 Checkliste til brug for ledelsens evaluering af kvalitetssystemet
* DD Q 6 10 DK Kapitel 6 – 6 10 2 Checkliste til brug ved Intern Audit